PMIndiaData/PMIndiaSum huggingface dataset:
প্ৰধানমন্ত্ৰীয়ে ঘূৰ্ণীবতাহ ইয়ানৰ কাৰণে হোৱা জনজীৱনৰ ক্ষতিৰ বাবে ৰাষ্ট্ৰপতি জো বাইডেনৰ প্ৰতি সমবেদনা ব্যক্ত কৰ

ধানমন্ত্ৰী শ্ৰী নৰেন্দ্ৰ মোদীয়ে ইয়ান ঘূৰ্ণীবতাহৰ কাৰণে হোৱা জনজীৱনৰ ক্ষতি আৰু ধ্বংসৰ বাবে আমেৰিকাৰ ৰাষ্ট্ৰপতি জো বাইডেনৰ প্ৰতি গভীৰ সমবেদনা ব্যক্ত কৰিছে। প্ৰধানমন্ত্ৰীয়ে টুইট কৰিছে; "ঘূৰ্ণীবতাহ ইয়ানৰ কাৰণে হোৱা জনজীৱনৰ ক্ষতি আৰু ধ্বংসৰ বাবে ৰাষ্ট্ৰপতি জো বাইডেনৰ প্ৰতি মোৰ গভীৰ সমবেদনা আৰু আন্তৰিক সহানুভূতি। এই কঠিন সময়ত আমাৰ সমবেদনা আমেৰিকাৰ জনসাধাৰণৰ সৈতে আছে।"
ভাৰত আৰু জৰ্দানৰ মাজত আৱকাৰী ক্ষেত্ৰত পাৰস্পৰিক প্ৰশাসনিক সহযোগিতাৰ বাবে বুজাবুজিৰ চুক্তিৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু জৰ্দানৰ মাজত আৱকাৰী ক্ষেত্ৰত পাৰস্পৰিক প্ৰশাসনিক সহযোগিতাৰ বাবে বুজাবুজিৰ চুক্তিৰ প্ৰস্তাৱত অনুমোদন জনোৱা হয়। এই চুক্তিয়ে আৱকাৰী ক্ষেত্ৰত কৰা অপৰাধসমূহ নিৰাময়ৰ বাবে প্ৰয়োজনীয় তথ্যপাতি সংগ্ৰহত সহায় কৰিব। এই চুক্তিয়ে বাণিজ্য ক্ষেত্ৰতো সহায় কৰাৰ লগতে দুয়োখন দেশৰ মাজত সামগ্ৰীৰ সৰবৰাহ কৰাৰ ক্ষেত্ৰতো সহায় কৰিব। পটভূমিঃ এই চুক্তিয়ে দুয়োখন দেশৰ আৱকাৰী বিষয়াসকলৰ মাজত আইনী প্ৰথাৰে তথ্যপাতি আদান প্ৰদান কৰাত সহায় কৰিব। এই চুক্তিৰ আৰ্হি দুয়োখন দেশৰ আৱকাৰী প্ৰশাসনৰ পৰামৰ্শ অনুসৰি প্ৰস্তুত কৰা হৈছিল।চুক্তিৰ আৰ্হিমতে ভাৰতৰ আৱকাৰী ক্ষেত্ৰৰ বিশেষকৈ সামগ্ৰীৰ আৱকাৰী মূল্য দুয়োখন দেশৰ মাজত সামগ্ৰীৰ সৰবৰাহ কৰাৰ ক্ষেত্ৰত প্ৰকৃত মূল্য, তথ্যপাতি আদান প্ৰদান আদি ক্ষেত্ৰত সহায় কৰিব।
প্ৰধানমন্ত্ৰীয়ে পৱিত্ৰ আহাৰ পূৰ্ণিমা  উপলক্ষে ভগৱান বুদ্ধৰ মহৎ শিক্ষাৰ কথা স্মৰণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আহাৰ পূৰ্ণিমা উপলক্ষে জনসাধাৰণক শুভেচ্ছা জ্ঞাপন কৰে। শ্ৰী মোদীয়ে ভগৱান বুদ্ধৰ মহৎ শিক্ষাৰ কথাও স্মৰণ কৰে। প্ৰধানমন্ত্ৰীয়ে টুইট কৰে; "পৱিত্ৰ আহাৰ পূৰ্ণিমাৰ উপলক্ষে শুভেচ্ছা জনাইছো। আমি ভগৱান বুদ্ধৰ মহৎ শিক্ষাৰ কথা মনত পেলাইছো আৰু এক ন্যায়সংগত আৰু সহানুভূতিশীল সমাজৰ প্ৰতি তেওঁৰ আলোকিত দৃষ্টিভংগী উপলব্ধি কৰাৰ প্ৰতিশ্ৰুতি পুনৰাবৃত্তি কৰিছো।"
১৮নৱেম্বৰত ‘ক্ৰীয়েটিং ছাইনাৰ্জিছ ফৰ ছীমলেছ ক্ৰেডিট ফ্ল’ এণ্ড ইক’নমিক গ্ৰ’থ’ সম্পৰ্কীয় সন্মিলন সম্বোধন কৰিব প্ৰধানমন্ত্ৰীয়

নতুন দিল্লীৰ ‘অশোকা হোটেল’ত অনুষ্ঠিত ‘ক্ৰীয়েটিং ছাইনাৰ্জিছ ফৰ ছীমলেছ ক্ৰেডিট ফ্ল’ এণ্ড ইক’নমিক গ্ৰ’থ’ সম্পৰ্কীয় এক সন্মিলনৰ সামৰণি অনুষ্ঠানত অহা ১৮নৱেম্বৰ, ২০২১ৰ দিনা দুপৰীয়া ১২বজাত প্ৰধানমন্ত্ৰী শ্ৰী নৰেন্দ্ৰ মোদীয়ে ভাষণ প্ৰদান কৰিব। কেন্দ্ৰীয় চৰকাৰৰ বিত্ত মন্ত্ৰালয়ৰ ‘বিত্তীয় সেৱা’ বিভাগে ১৭ আৰু ১৮নৱেম্বৰ, ২০২১ত দুদিনীয়া কাৰ্যসূচীৰে সন্মিলনখনৰ আয়োজন কৰিছে। এই সন্মিলনত বিভিন্ন মন্ত্ৰালয়, বেংক, বিত্তীয় প্ৰতিষ্ঠান আৰু উদ্যোগ খণ্ডৰ প্ৰতিনিধিসকলে অংশগ্ৰহণ কৰিব। কেন্দ্ৰীয় বিত্ত মন্ত্ৰীগৰাকীও এই অনুষ্ঠানত উপস্থিত থাকিব।
ব্ৰিটেইনৰ প্ৰধানমন্ত্ৰী হিচাপে দায়িত্ব লোৱাৰ সন্দৰ্ভত ঋষি সুনাকৰ সৈতে বাৰ্তালাপ প্ৰধানমন্ত্ৰী

প্ৰধানমন্ত্ৰীশ্ৰী নৰেন্দ্ৰ মোদীয়ে ঋষি সুনাকৰ সৈতে কথা পাতি ব্ৰিটেইনৰ প্ৰধানমন্ত্ৰী হিচাপে দায়িত্ব লোৱাৰ বাবে অভিনন্দন জনাইছে। এক টুইটযোগে প্ৰধানমন্ত্ৰীয়ে কয়; "আজি @RishiSunakৰ সৈতে কথা পাতি আনন্দিত হৈছো। ব্ৰিটেইনৰ প্ৰধানমন্ত্ৰী হিচাপে দায়িত্ব গ্ৰহণ কৰাৰ বাবে তেওঁক অভিনন্দন জনাইছো। আমি আমাৰ ব্যাপক কৌশলগত অংশীদাৰিত্বক আৰু অধিক শক্তিশালী কৰাৰ বাবে একেলগে কাম কৰিম। আমি এক ব্যাপক আৰু সন্তুলিত মুক্ত বাণিজ্য চুক্তিৰ আগতীয়াকৈ সমাপ্ত কৰাৰ গুৰুত্বৰ ওপৰতো একমত হৈছো।"
উত্তৰাখণ্ডৰ মুখ্যমন্ত্রী হিচাপে শপত গ্রহণ কৰাত শ্রী পুষ্কৰ সিং ধামিক অভিনন্দন প্রধানমন্ত্রীৰ

প্রধানমন্ত্রী শ্রী নৰেন্দ্র মোদীয়ে উত্তৰাখণ্ডৰ মুখ্যমন্ত্রী হিচাপে শপত গ্রহণ কৰাত শ্রী পুষ্কৰ সিং ধামিক অভিনন্দন জনাইছে। এটা ট্যুইটত প্রধানমন্ত্রীয়ে কৈছে, “উত্তৰাখণ্ডৰ মুখ্যমন্ত্রী হিচাপে শপত লোৱাত @pushkardhami জীক অভিন্দনন। দেৱভূমি উত্তৰাখণ্ডই যোৱা পাঁচ বছৰত প্রতিটো ক্ষেত্রত অগ্রগতি কৰিছে। আপুনি আৰু আপোনাৰ মন্ত্রীসভাৰ সকলো সদস্যই এই অগ্রগতিক অধিক ত্বৰান্বিত কৰিব আৰু জনগণৰ আকাঙ্খা পূৰণত বিকাশৰ এক নতুন মডেল গঢ়ি তুলিব বুলি মোৰ দৃঢ় বিশ্বাস”।
প্ৰসিদ্ধ কান্নাড়া লেখক তথা কবি শ্ৰী চেন্নাৱীৰা কনাৱিৰ দেহাৱসানত প্ৰধানমন্ত্ৰীৰ শোক প্ৰকাশ

প্ৰসিদ্ধ কান্নাড়া লেখক তথা কবি শ্ৰী চেন্নাৱীৰা কনাৱিৰ দেহাৱসানত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “শ্ৰী চেন্নাৱীৰা কনাৱিৰ উদাত্ত কবিতা তথা লিখনীয়ে কান্নাড়া সাহিত্যক বহু দশক ধৰি সমৃদ্ধ কৰি আহিছে। তেওঁৰ মৃত্যুৱে বাৰুকৈয়ে ব্যথিত কৰিছে। শোকসন্তপ্ত পৰিয়ালবৰ্গৰ লগতে তেওঁৰ প্ৰশংসকসকললৈ সমবেদনা জ্ঞাপন কৰিছো। ওঁম শান্তি”!
বৃত্তিমূলক নিৰাপত্তা আৰু স্বাস্থ্যজনিত ক্ষেত্ৰত সহযোগিতাৰ লক্ষ্যৰে ভাৰত আৰু জাৰ্মানীৰ মাজত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটত বৈঠকত বৃত্তিমূলক নিৰাপত্তা আৰু স্বাস্থ্যজনিত(অ’এছএইচএ) ক্ষেত্ৰত সহযোগিতাৰ লক্ষ্যৰে ভাৰত আৰু জাৰ্মানীৰ মাজত স্বাক্ষৰিত বুজাবুজি চুক্তিত অনুমোদন জনাইছে৷ এই বুজাবুজি চুক্তিখন ২০১৮ৰ ১৩ নৱেম্বৰত নবীকৰণ কৰা হয়৷ লাভালাভঃ এই চুক্তিৰ ফলত বৃত্তিমূলক নিৰাপত্তা আৰু স্বাস্থা খণ্ডত আধুনিক প্ৰশিক্ষণৰ বিভিন্ন কলা–কৌশল আৰু প্ৰযুক্তিৰ বিকাশ ঘটোৱাটো সম্ভৱ হৈছে৷ আন্তঃৰাষ্ট্ৰীয় সামাজিক সুৰক্ষা সংস্থা(আইএছএছএ)ৰ মাধ্যমে জার্মান সামাজিক দুৰ্ঘটনা বীমা (ডিজিইউভি) নির্মাণ আৰু উৎপাদন ক্ষেত্রত কিদৰে অ’এছএইচ প্ৰত্যাহ্বানসমূহৰ সৈতে মোকাবিলা কৰাৰ বিষয়টো ইয়াত সন্নিৱিষ্ট কৰা হৈছে৷ একেদৰে কর্মক্ষেত্রত কিদৰে স্বাস্থ্য আৰু সুৰক্ষাৰ উন্নতি তথা বৃত্তিৰ সময়ত আঘাত আৰু ৰোগৰ পৰা শ্ৰমিকসকলে সুৰক্ষা পাব সেই কথাও চুক্তিখন উল্লেখ আছে। এই সহযোগিতাৰ ফলত ডিৰেক্টৰেট জেনেৰেল ফেক্টৰী এডভাইচ চার্ভিছ এণ্ড লেবাৰ ইনষ্টিটিউট (ডিজিএফএএছএলআই)ৰ দক্ষতা বৃদ্ধি কৰাটো সম্ভৱ হ’ব৷ ইফালে, অ’এছএইচৰ ক্ষেত্রত সমস্যাৰ মোকাবিলা, গৱেষণাগাৰৰ আধুনিকীকৰণ তথা গৱেষণাৰ ক্ষেত্রত উন্নতি ঘটাই ভাৰতীয় শ্ৰমিকসকলৰ কর্মক্ষমতা বৃদ্ধি কৰিব পৰা যাব বুলি আশা কৰা হৈছে৷
প্ৰধানমন্ত্ৰীয়ে ১৬ আৰু ১৭ জুনত ধৰ্মশালাত মুখ্য সচিবৰ প্ৰথমখন ৰাষ্ট্ৰীয় সন্মিলনৰ অধ্যক্ষতা কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ১৬ আৰু ১৭ জুনত হিমাচল প্ৰদেশৰ ধৰ্মশালাৰ এইচপিচিএ ষ্টেডিয়ামত মুখ্য সচিবসকলৰ প্ৰথম ৰাষ্ট্ৰীয় সন্মিলনত সভাপতিত্ব কৰিব। কেন্দ্ৰ আৰু ৰাজ্য চৰকাৰৰ মাজত অংশীদাৰীত্ব অধিক শক্তিশালী কৰাৰ দিশত ই এক গুৰুত্বপূৰ্ণ পদক্ষেপ হ'ব। মুখ্য সচিবসকলৰ ৰাষ্ট্ৰীয় সন্মিলন ২০২২ চনৰ ১৫ তাৰিখৰ পৰা ১৭ জুনলৈ অনুষ্ঠিত হ'ব। কেন্দ্ৰীয় চৰকাৰ, সকলো ৰাজ্য/কেন্দ্ৰীয় শাসিত ৰাজ্য আৰু ডমেইন বিশেষজ্ঞক প্ৰতিনিধিত্ব কৰি সন্মিলনখনত ২০০ৰো অধিক লোকে অংশগ্ৰহণ কৰিব। তিনি দিনধৰি চলিবলগীয়া সন্মিলনে ৰাজ্যসমূহৰ সৈতে অংশীদাৰীত্বত দ্ৰুত আৰু নিৰন্তৰ অৰ্থনৈতিক বিকাশৰ ওপৰত গুৰুত্ব দিব। টিম ইণ্ডিয়া হিচাপে কাম কৰি এই সন্মিলনে কৃষিৰ ক্ষেত্ৰত বহনক্ষমতা, কৰ্মসংস্থাপন সৃষ্টি, শিক্ষা, জীৱন-যাপনৰ সহজতা আৰু আত্মনিৰ্ভৰতাৰ সৈতে উচ্চ বৃদ্ধিৰ বাবে সহযোগিতামূলক কাৰ্য্যৰ ভেটি স্থাপন কৰিব। সন্মিলনত জনসাধাৰণৰ আকাংক্ষা পূৰণৰ বাবে এক উমৈহতীয়া উন্নয়ন কাৰ্যসূচী আৰু সংহত কাৰ্য্যৰ ব্লুপ্ৰিণ্টৰ বিৱৰ্তন আৰু ৰূপায়ণৰ ওপৰত গুৰুত্ব আৰোপ কৰা হ’ব। ছমাহ ধৰিপ্ৰায় ১০০ৰো অধিক ৰাউণ্ডৰ আলোচনাৰ অন্তত এই সন্মিলনৰ ধাৰণা আৰু কাৰ্যসূচী ধাৰ্য কৰা হৈছে। সন্মিলনত বিশদ আলোচনাৰ বাবে তিনিটা বিষয়বস্তু চিনাক্ত কৰা হৈছে: (ক) ৰাষ্ট্ৰীয় শিক্ষা নীতি ৰূপায়ণ; (খ) নগৰীয়া শাসন; আৰু (গ) শস্যৰ বৈচিত্ৰ্যতা আৰু তৈলবীজ, মাহজাতীয় শস্য আৰু অন্যান্য কৃষিজাত সামগ্ৰীত আত্মনিৰ্ভৰশীলতা অৰ্জন কৰা। ৰাষ্ট্ৰীয় শিক্ষা নীতিৰ অধীনত বিদ্যালয় আৰু উচ্চ শিক্ষা উভয়ৰে ওপৰত আলোচনা কৰা হ’ব। প্ৰতিটো বিষয়বস্তুৰ অধীনত ৰাজ্য/ কেন্দ্ৰীয় শাসিত অঞ্চলৰ পৰা উত্তম পদ্ধতিসমূহ পাৰস্পৰিক শিক্ষণৰ বাবে সন্মিলনত উপস্থাপন কৰা হ’ব। আকাংক্ষিত জিলা কাৰ্যসূচীৰ ওপৰত এখন অধিৱেশন থাকিব, যিয়ে এতিয়ালৈকে অৰ্জন কৰা সাফল্যৰ ওপৰত আলোচনা কৰিব, তথ্যভিত্তিক শাসনকে ধৰি সফল কেছ ষ্টাডিৰ সৈতে, নিৰ্দিষ্ট জিলাৰ যুৱ সংগ্ৰাহকসকলে উপস্থাপন কৰিব। ‘আজাদী কা অমৃত মহোৎসৱঃ ২০৪৭ চনলৈ ৰোডমেপ’ শীৰ্ষক বিশেষ অধিৱেশন আৰু ব্যৱসায় সহজতাৰ বাবে অনুপালন বোজা হ্ৰাস কৰা আৰু সৰু অপৰাধৰ অপৰাধমুক্তকৰণৰ ওপৰত চাৰিটা অতিৰিক্ত বিষয়ভিত্তিক অধিবেশন অনুষ্ঠিত হ’ব। পৰৱৰ্তী সময়ত নিটি আয়োগৰ শাসকীয় পৰিষদৰ বৈঠকত সন্মিলনৰ ফলাফলসমূহ আলোচনা কৰা হ’ব, য’ত সকলো ৰাজ্য আৰু কেন্দ্ৰীয় শাসিত অঞ্চলৰ মুখ্যমন্ত্ৰী আৰু প্ৰশাসক উপস্থিত থাকিব, যাতে উচ্চ পৰ্যায়ত বিস্তৃত ঐকমত্যৰে এক কাৰ্য্য পৰিকল্পনা চূড়ান্ত কৰিব পৰা যায়।
এইমছত প্ৰাক্তন প্ৰধানমন্ত্ৰী শ্ৰী অটল বিহাৰী বাজপেয়ীৰ স্বাস্থ্যৰ বুজ ল’লে প্ৰধানমন্ত্ৰী মোদীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি এইমছত প্ৰাক্তন প্ৰধানমন্ত্ৰী শ্ৰী অটল বিহাৰী বাজপেয়ীৰ স্বাস্থ্যৰ বুজ লয়। প্ৰধানমন্ত্ৰীয়ে শ্ৰী বাজপেয়ীৰ পৰিয়ালৰ সদস্যসকলৰ সৈতেও মত-বিনিময় কৰে। তেওঁ লগতে চিকিৎসকসকলৰ সৈতে শ্ৰী বাজপেয়ী স্বাস্থ্যৰ সন্দৰ্ভত বাৰ্তালাপ কৰে। শ্ৰী নৰেন্দ্ৰ মোদী এইমছত প্ৰায় ৫০ মিনিট সময় থাকে।
পূৰ্বাঞ্চল এক্সপ্ৰেছৱেত সংঘটিত পথ দুৰ্ঘটনাত নিহতসকলৰ প্ৰতি শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰাবাঁকীৰ পূৰ্বাঞ্চল এক্সপ্ৰেছৱেত সংঘটিত এক পথ দুৰ্ঘটনাত প্ৰাণ হেৰুওৱা লোকসকলৰ প্ৰতি শোক প্ৰকাশ কৰিছে।তেওঁ আহতসকলৰ আশু আৰোগ্যৰ বাবে প্ৰাৰ্থনা কৰিছে। স্থানীয় প্ৰশাসনে সকলোধৰণৰ সাহায্য আগবঢ়োৱা বুলি তেওঁ জানিবলৈ দিয়ে। প্ৰধানমন্ত্ৰী কাৰ্য়ালয়ৰ তৰফৰ পৰা এইদৰে টুইট কৰা হৈছে, ‘বাৰাবাঁকীৰ পূৰ্বাঞ্চল এক্সপ্ৰেছৱেত সংঘটিত পথ দুৰ্ঘটনা অতি মৰ্মান্তিক।এই দুৰ্ঘটনাত যিসকলে তেওঁলোকৰ নিকটাত্মীয়ক হেৰুৱাইছে তেওঁলোকৰ প্ৰতি মই সমবেদনা জ্ঞাপন কৰিছোঁ। একে সময়তে মই আহতসকলৰ আশু আৰোগ্য কামনা কৰিছোঁ। ৰাজ্য চৰকাৰৰ তত্ত্বাৱধানত স্থানীয় প্ৰশাসনে সহায় কৰিবলৈ সম্ভৱপৰ সকলো চেষ্টা কৰি আছে।’
প্ৰধানমন্ত্ৰীয়ে জনসাধাৰণক মহাবীৰ জয়ন্তীৰ শুভেচ্ছা জনা

প্ৰধানমন্ত্ৰী শ্ৰী নৰেন্দ্ৰ মোদীয়ে সকলো জনসাধাৰণক মহাবীৰ জয়ন্তীৰ শুভেচ্ছা জনাইছে। শ্ৰী মোদীয়ে ভগৱান মহাবীৰৰ সদুপদেশ, বিশেষকৈ শান্তি, কৰুণা আৰু ভ্ৰাতৃত্বৰ উপদেশৰ স্মৰণ কৰে। প্ৰধানমন্ত্ৰীয়ে টুইট কৰিছে: "মহাবীৰ জয়ন্তীৰ পৱিত্ৰ উপলক্ষত শুভেচ্ছা। ভগৱান মহাবীৰৰ শাশ্বত উপদেশ আৰু প্ৰাণী-দয়াৰ বাবে তেওঁৰ আহ্বান সমতাবাদী তথা কৰুণাময়ী সমাজৰ ৰচনাত সহায়ক হ'ব পাৰে। মই কামনা কৰো যে ভগৱান মহাবীৰৰ আশীৰ্বাদে আমাৰ সমাজত শান্তি আৰু ভ্ৰাতৃত্বৰ ভাবনা আৰু বৃদ্ধি কৰক।"
দন্ত চিকিৎসকৰ সংশোধন বিল, ২০১৭ লৈ কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত দন্ত চিকিৎসকৰ সংশোধন বিল, ২০১৭ ক সংস্কাৰ তথা ১৯৪৮ চনৰ দন্ত চিকিৎসকৰ আইন অনুসৰি সাল-সলনি কৰিবৰ বাবে অনুমোদন জনোৱা হয়। এই সংশোধনৰ ফলত নিবনুৱা দন্ত চিকিৎসকৰ সংখ্যা হ্ৰাস পাব বুলি আশা কৰা হৈছে। ১৯৪৮ চনৰ দন্ত চিকিৎসকৰ আইন অনুসৰি সাল-সলনি ঘটাবলগীয়া কথাবোৰ হ’লঃ ১৯৪৮ চনৰ দন্ত চিকিৎসকৰ আইনৰ ৩য় ধাৰাৰ(চ) দফা অনুসৰি ভাৰতীয় দন্ত চিকিৎসক পৰিষদৰ সদস্যভৰ্ত্তি আৰু উক্ত আইনৰ ২১ নং ধাৰাৰ(খ) দফা আৰু ২৩ নং ধাৰাৰ(খ) দফা অনুসৰি ৰাজ্যিক আৰু সংযুক্ত ৰাজ্যিক দন্ত চিকিৎসক পৰিষদৰ সদস্যভৰ্ত্তি। পটভূমিঃ ইতিমধ্যে থকা আইন অনুসৰি ভাৰতীয় দন্ত চিকিৎসক পৰিষদৰ সদস্য হোৱা প্ৰয়োজন।অৱশ্যে ইয়াৰ প্ৰয়োজনীয়তা দিনে দিনে হ্ৰাস পাই আহিছে।নিবনুৱা দন্ত চিকিৎসকৰ সংখ্যা হ্ৰাস কৰাৰ উদ্দেশ্যে কেন্দ্ৰীয় চৰকাৰে এই ব্যৱস্থা নোহোৱা কৰাৰ সিদ্ধান্ত গ্ৰহণ কৰিছে।
জনতাক গণৰাজ্য দিৱসৰ শুভেচ্ছা প্ৰধানমন্ত্ৰী

গণৰাজ্য দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; "আপোনালোক আটাইকে গণৰাজ্য দিৱসৰ আন্তৰিক শুভেচ্ছা জনালো। জয় হিন্দ! আপোনালোক আটাইকে গণৰাজ্য দিৱসৰ শুভেচ্ছা জনালো। জয় হিন্দ! #RepublicDay"
বিমষ্টেক ৰাষ্ট্রসমূহক গ্রিডৰ জৰিয়তে আন্তঃসংযোগ স্থাপনৰ লক্ষ্যৰে বুজাবুজি চুক্তি আৰু আনুষ্ঠানিক স্বীকৃতিৰ প্ৰস্তাৱত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেবিনেট বৈঠকত বিমষ্টেক ৰাষ্ট্ৰসমূহক গ্রিডৰ জৰিয়তে আন্তঃসংযোগ স্থাপনৰ লক্ষ্যৰে বুজাবুজি চুক্তি আৰু আনুষ্ঠানিক স্বীকৃতি সম্পৰ্কীয় প্রস্তাৱত অনুমোদন জনোৱা হয়। কিছুদিন পাছতে নেপালত বিমষ্টেকৰ সদস্য ৰাষ্ট্ৰসমূহৰ মাজত অনুষ্ঠিত হ’বলগীয়া তৃতীয় বিমষ্টেক ৰাষ্ট্ৰৰ শক্তি মন্ত্রীসকলৰ বৈঠকত এই প্ৰস্তাৱিত চুক্তিখনত স্বাক্ষৰ কৰা হ’ব। পটভূমিঃ বিমষ্টেক হৈছে(The Bay of Bengal Initiative for Multi-Sectoral Technical and Economic Cooperation) (BIMSTEC) এটা আন্তঃৰাষ্ট্ৰীয় সংস্থা, য’ত দক্ষিণ এছিয়া আৰু দক্ষিণ-পূব এছিয়া দেশ ক্ৰমে বাংলাদেশ, ভাৰত, ম্যানমাৰ, শ্ৰীলংকা, থাইলেণ্ড, ভূটান আৰু নেপাল হৈছে ইয়াৰ সদস্য ৰাষ্ট্ৰ। ২০০৫ৰ ৪ অক্টোবৰত নতুন দিল্লীত অনুষ্ঠিত হোৱা প্ৰথম বিমষ্টেক শক্তি মন্ত্ৰীৰ সন্মিলনত ইয়াৰ শক্তি সহযোগিতাৰ কাৰ্য পৰিকল্পনা প্ৰস্তুত কৰা হৈছিল। এই পৰিকল্পনাৰ অধীনতে বিমষ্টেক শক্তি সংবহন আৰু বিনিময় আৰু উন্নয়ন প্ৰকল্প গ্ৰহণ কৰা হয় আৰু থাইলেণ্ডৰ নেতৃত্বত সদস্য ৰাষ্ট্ৰসমূহৰ প্ৰতিনিধিক লৈ এটা টাস্ক ফৰ্চ গঠন কৰা হয়, যি এই গ্ৰিড আন্তঃসংযোগৰ বুজাবুজি চুক্তিৰ খচৰা প্ৰস্তুত কৰিব। ২০১৫ৰ ১৬ মাৰ্চৰ ভিতৰত বিমষ্টেক আন্তঃসংযোগ গ্ৰিডৰ বুজাবুজি চুক্তিৰ খচৰা চূড়ান্ত কৰাৰ বাবে ৫খন বৈঠক অনুষ্ঠিত কৰা হয়। ২০১৬ৰ ১৬ অক্টোবৰত গোৱাত অনুষ্ঠিত বৈঠকত ইয়াৰ নেতৃবৰ্গই এই চুক্তিখন উপযুক্ত বুলি সদৰি কৰে। অৱশ্যে ২০১৭ৰ ১১-১২ জানুৱাৰীত বিমষ্টেকৰ অধীনত শক্তি বিভাগৰ শীৰ্ষ বিষয়াসকলৰ আলোচনাত গ্ৰিড আন্তঃসংযোগ চুক্তিখন চূড়ান্ত কৰা হয়।
মালদ্বীপৰ ৰাষ্ট্ৰপতিৰ ভাৰত ভ্ৰমণৰ সময়ত প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰদান কৰা প্ৰেছ বিবৃত

মহামহিম, মোৰ বন্ধু ৰাষ্ট্ৰপতি সোলিহ, দুয়োটা প্ৰতিনিধিদলৰ সদস্যসকল, সংবাদ মাধ্যমৰ প্ৰতিনিধিবৰ্গ, নমস্কাৰ! সৰ্ব প্ৰথমে মই মোৰ মিত্ৰ ৰাষ্ট্ৰপতি সোলিহ আৰু তেওঁৰ সৈতে অহা প্ৰতিনিধিবৰ্গক আদৰণি জনাইছো। শেহতীয়া বছৰচেৰেকত ভাৰত আৰু মালদ্বীপৰ মাজৰ বন্ধুত্বপূৰ্ণ সম্পৰ্কত নতুন উদ্দীপনাৰ সৃষ্টি হৈছে, আমাৰ ঘনিষ্ঠতা বৃদ্ধি পাইছে। মহামাৰীয়ে সৃষ্টি কৰা প্ৰত্যাহ্বানৰ পিচতো আমাৰ সহযোগিতাই এক ব্যাপক অংশীদাৰিত্বৰ ৰূপ ধাৰণ কৰিবলৈ আগবাঢ়িছে। বন্ধুসকল, আজি ৰাষ্ট্ৰপতি সোলিহৰ সৈতে মই বহুকেইটা বিষয় সন্দৰ্ভত বহলাই আলোচনা কৰিছো। আমি আমাৰ দ্বিপাক্ষিক সহযোগিতাৰ সকলো দিশৰ সমীক্ষা কৰিছো, আৰু গুৰুত্বপূৰ্ণ আঞ্চলিক তথা বিশ্ব-প্ৰেক্ষাপটৰ প্ৰসংগসমূহৰ সন্দৰ্ভতো মত বিনিময় কৰিছো। এই কিছু সময়ৰ আগতে আমি ‘গ্ৰেটাৰ মালে কানেক্টিভিটী প্ৰকল্প’ৰ শুভাৰম্ভ কৰিলো। ই মালদ্বীপৰ সকলোতকৈ বৃহত্ আন্তঃগাঁথনিমূলক প্ৰকল্প হিচাপে পৰিগণিত হ’ব। আমি আজি গ্ৰেটাৰ মালেত ৪০০০ টা সামাজিক আবাসগৃহ নিৰ্মাণ সম্পৰ্কীয় প্ৰকল্পটোৰো পৰ্যালোচনা কৰিছো। এই কথা ঘোষণা কৰিবলৈ পাই মোৰ ভাল লাগিছে যে আমি অতিৰিক্ত ভাবে আৰু ২০০০টা সামাজিক আবাসগৃহ নিৰ্মাণৰ বাবেও বিত্তীয় সহযোগিতা আগবঢ়াম। আমি ১০০ নিযুত ডলাৰৰ এক অতিৰিক্ত ‘লাইন অব ক্ৰেডিট’ দিয়াৰ বাবেও সিদ্ধান্ত গ্ৰহণ কৰিছো, যাতে সকলোবোৰ প্ৰকল্প নিৰ্দ্ধাৰিত সময়-সূচী অনুযায়ীয়েই সম্পূৰ্ণ কৰিব পৰা যায়। বন্ধুসকল, ভাৰত মহাসাগৰত ‘ট্ৰান্স-নেশ্যনেল’ অপৰাধ, আতংকবাদ তথা নিচাযুক্ত দ্ৰব্যৰ সৰবৰাহৰ সংকটে গুৰুতৰ ৰূপ লৈছে। আৰু সেয়ে, প্ৰতিৰক্ষা আৰু সুৰক্ষাৰ দৰে ক্ষেত্ৰত ভাৰত আৰু মালদ্বীপৰ মাজত ঘনিষ্ঠ সম্পৰ্ক আৰু সমন্বয় সমগ্ৰ অঞ্চলটোৰ শান্তি আৰু স্থিৰতাৰ বাবে গুৰুত্বপূৰ্ণ। এই সকলো উমৈহতীয়া প্ৰত্যাহ্বানৰ বিৰুদ্ধে আমি আমাৰ সহযোগিতা বৃদ্ধি কৰিছো। ইয়াত মালদ্বীপৰ নিৰাপত্তা বাহিনীৰ বিষয়ববীয়াসকলৰ সামৰ্থ্য বৰ্দ্ধন আৰু প্ৰশিক্ষণ সহযোগিতাও অন্তৰ্ভূক্ত হৈ আছে। মই এই কথা ঘোষণা কৰিবলৈ পাই সুখী হৈছো যে ভাৰতে মালদ্বীপৰ নিৰাপত্তা বাহিনীৰ বাবে ২৪খন বাহন আৰু এখন সামুদ্ৰিক নাওঁ প্ৰদান কৰিব। আমি মালদ্বীপৰ ৬১টা দ্বীপত আৰক্ষী সা-সুবিধা প্ৰতিস্থা কৰাৰ ক্ষেত্ৰতো সহযোগিতা আগবঢ়াম। বন্ধুসকল, মালদ্বীপৰ চৰকাৰে ২০৩০ পৰ্যন্ত কাৰ্বন নিৰ্গমণ হাৰ ‘নেট জিৰো’ কৰাৰ লক্ষ্য নিৰ্দ্ধাৰণ কৰিছে। মই এই প্ৰতিশ্ৰুতিৰ বাবে ৰাষ্ট্ৰপতি সোলিহক অভিনন্দন জনাইছো, আৰু এই আশ্বাস প্ৰদান কৰিছো যে এই লক্ষ্য প্ৰাপ্তিৰ বাবে ভাৰতে মালদ্বীপক সম্ভৱপৰ সকলো সহযোগিতা আগবঢ়াব। ভাৰতে আন্তঃৰাষ্ট্ৰীয় পৰ্যায়ত ‘এক বিশ্ব, এক সূৰ্য, এক গ্ৰিড’-ৰ পদক্ষেপ গ্ৰহণ কৰিছে, আৰু ইয়াৰ আধাৰত আমি মালদ্বীপৰ সৈতে প্ৰভাৱশালী পদক্ষেপ গ্ৰহণ কৰিব পাৰিম। বন্ধুসকল, আজি ভাৰত-মালদ্বীপ সহযোগিতাই কেৱল দুয়োখন দেশৰ নাগৰিকসকলৰ হিত সাধনেই কৰা নাই, বৰং অঞ্চলটোৰ শান্তি, স্থিৰতা আৰু সমৃদ্ধিৰো স্ৰোত হৈ উঠিছে। মালদ্বীপৰ যিকোনো প্ৰয়োজনীয়তা বা সংকটত ভাৰতে প্ৰথমে সঁহাৰি জনাই আহিছে আৰু আগলৈও আগবঢ়াই যাব। মই ৰাষ্ট্ৰপতি সোলিহ আৰু তেওঁৰ প্ৰতিনিধিবৰ্গৰ সুন্দৰ ভাৰত যাত্ৰাৰ কামনা কৰিছো। বহুত বহুত ধন্যবাদ!
কচ্ছী সমাজকে প্ৰমুখ্য কৰি আটাইকে আষাঢ়ী বীজৰ শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আষাঢ়ী বীজৰ শুভ ক্ষণত সমগ্ৰ বিশ্বখনতে বসবাস কৰা স্পন্দিত কচ্ছী সমাজখনকে প্ৰমুখ্য কৰি সকলোকে শুভেচ্ছা জনাইছে। এটি টুইটত প্ৰধানমন্ত্ৰীগৰাকীয়ে কয়; "আষাঢ়ী বীজৰ শুভ ক্ষণত সমগ্ৰ বিশ্বখনতে বসবাস কৰা স্পন্দিত কচ্ছী সমাজখনকে প্ৰমুখ্য কৰি সকলোকে শুভেচ্ছা জনাইছো। আগন্তুক বৰ্ষটোৱে যেন সকলোৰে জীৱনলৈ শান্তি, সুখৰ সঞ্চাৰ কৰে আৰু সুস্বাস্থ্যৰ অধিকাৰী কৰি তোলে, তাৰেই কামনা কৰিলো।"
প্ৰখ্যাত সাংবাদিক ৰবিশ তিৱাৰীৰ বিয়োগত শোক প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত সাংবাদিক ৰবিশ তিৱাৰীৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "নিয়তিয়ে খুব সোনকালেই ৰবিশ তিৱাৰীক কাঢ়ি লৈ গৈছে। সংবাদ জগতখনৰ এটি উজ্জ্বল কেৰিয়াৰৰ পৰিসমাপ্তি ঘটিছে। মই তেওঁৰ প্ৰতিবেদনসমূহ পঢ়ি ভাল পাইছিলো আৰু সময়ে-সময়ে তেওঁৰ সৈতে মত-বিনিময়ো কৰিছিলো। তেওঁ অন্তৰ্দৃষ্টিসম্পন্ন আৰু বিনয়ী আছিল। তেওঁৰ পৰিয়াল আৰু বন্ধুবৰ্গলৈ সমবেদনা জনালো। ঔম শান্তি।"
কাশী তামিল সংগম সন্দৰ্ভত নাগৰিকৰ প্ৰতিক্ৰিয়াৰ সঁহাৰি জনাইছে প্ৰধানমন্ত্ৰীয়

কাশী তামিল সংগম সন্দৰ্ভত নাগৰিকসকলৰ প্ৰতিক্ৰিয়াৰ প্ৰতি সঁহাৰি জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে কালি এই মহোৎসৱৰ শুভাৰম্ভ কৰিছিল। দেশৰ দুখন অতি গুৰুত্বপূৰ্ণ আৰু প্ৰাচীন শিক্ষাৰ কেন্দ্ৰস্থল তামিলনাডু আৰু কাশীৰ মাজৰ শতিকা পুৰণি সম্পৰ্ক পুনৰ নিশ্চিত কৰা আৰু পুনৰ স্থাপন কৰাৰ বাবে গ্ৰহণ কৰা পদক্ষেপৰ প্ৰতি নাগৰিকসকলে উৎসাহেৰে সঁহাৰি জনাইছে। প্ৰধানমন্ত্ৰীয়ে কাশী আৰু তামিলনাডুৰ মহান ঐতিহ্য সন্দৰ্ভত জনসাধাৰণৰ মতামত স্বীকাৰ কৰি প্ৰতিক্ৰিয়া ব্যক্ত কৰে সংগঠনটোৰ গুণগত মানৰ প্ৰতি জনসাধাৰণৰ প্ৰশংসা আৰু তামিল ভাষা আৰু সংস্কৃতিৰ মহানতা আৰু বিশ্বব্যাপী জনপ্ৰিয়তা
প্রধানমন্ত্রী শ্রী নৰেন্দ্র মোদী আৰু কেনিয়াৰ প্রাক্তন প্রধানমন্ত্রী শ্ৰীযুত ৰাইলা আমোলো ওডিংগাৰ মাজত বৈঠ

প্রধানমন্ত্রী শ্রী নৰেন্দ্র মোদীয়ে আজি ব্যক্তিগত ভাৰত ভ্ৰমণৰত কেনিয়াৰ প্রাক্তন প্রধানমন্ত্রী শ্ৰীযুত ৰাইলা আমোলো ওডিংগাৰ সৈতে বৈঠকত মিলিত হয়৷ দুয়োগৰাকী নেতাৰ মাজত কেইবা দশক পূৰণি বন্ধুত্বপূর্ণ ব্যক্তিগত সম্পর্ক আছে। প্রায় চাৰে তিনি বছৰৰ পাছত শ্ৰীযুত ওডিংগাক সাক্ষাৎ কৰিবলৈ পাই প্রধানমন্ত্রী মোদীয়ে সন্তোষ প্রকাশ কৰে৷ প্রধানমন্ত্রীয়ে ২০০৮ চনৰ পৰা ভাৰত-কেনিয়া উভয় ক্ষেত্রতে শ্ৰীযুত ওডিংগাৰ সৈতে তেওঁৰ একাধিক কথোপকথনৰ লগতে ২০০৯ আৰু ২০১২চনত ভাইব্রেণ্ট গুজৰাট সন্মিলনত জনোৱা সমর্থনৰ কথা স্মৰণ কৰে৷ দুয়োগৰাকী নেতাই উভয় দেশৰ মাজত পাৰস্পৰিক সম্পর্ককে ধৰি অন্যান্য বিষয়তো আলোচনা কৰে৷ প্রধানমন্ত্রীয়ে ভাৰত-কেনিয়া সম্পর্কক আৰু অধিক শক্তিশালী কৰাৰ প্রতিশ্রুতি দিয়ে৷ প্রধানমন্ত্রী মোদীয়ে ওডিংগাৰ সু-স্বাস্থ্য আৰু অনাগত দিনৰ বাবে শুভেচ্ছা জনায়৷
ভাৰতীয় সংবিধানৰ পঞ্চম অনুসূচীৰ অধীনত ৰাজস্থানৰ একাংশ এলেকা অনুসূচিত শ্ৰেণীৰ লোকৰ অধ্যূষিত স্থান হিচাপে ঘোষণা কৰিবলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰতীয় সংবিধানৰ পঞ্চম অনুসূচীৰ অধীনত ১৯৮১চনৰ ১২ ফেব্ৰুৱাৰীত ঘোষিত ১১৪নং সাংবিধানিক আদেশৰ সংশোধনৰ সমান্তৰালভাৱে নতুন সাংবিধানিক আদেশৰ ভিত্তিত ৰাজস্থানৰ একাংশ এলেকা অনুসূচিত শ্ৰেণীৰ লোকৰ অধ্যূষিত স্থান হিচাপে ঘোষণা কৰিবলৈ অনুমোদন জনায়। নতুন সাংবিধানিক আদেশে ৰাজস্থানৰ অনুসূচিত জনজাতি লোকসকলক ভাৰতীয় সংবিধানৰ পঞ্চম অনুসূচীৰ অধীনৰ সকলো সুবিধা ভোগ কৰাটো নিশ্চিত কৰিব। ৰাজস্থান চৰকাৰে ভাৰতীয় সংবিধানৰ পঞ্চম অনুসুচীৰ অধীনত ৰাজ্যখনৰ সূচীভূক্ত এলেকা সম্প্ৰসাৰণ সম্পৰ্কীয় ঘোষণাৰ বাবে অনুৰোধ জনাইছিল। সুফলভোগ কৰিবলগীয়া অঞ্চলসমূহঃ ভাৰতীয় সংবিধানৰ পঞ্চম অনুসূচীৰ অধীনত সুৰক্ষাজনিত সুবিধা উপভোগ কৰিবলগীয়া অনুসূচিত জনজাতি লোকৰ বসতিপ্ৰধান অঞ্চলবোৰৰ ভিতৰত বাংশৱাৰা, দুৰ্গাপূৰ, প্ৰতাপগড় আৰু উদয়পুৰৰ একাংশ, ৰাজস্থান, চিট্টোৰগড়, পালি, আৰু ৰাজস্থানৰ চিৰোহী জিলাৰ এলেকা অন্যতম। এই এলেকাত তিনিখন সম্পূৰ্ণ জিলা ক্ৰমে-বাংশৱাৰা, দুৰ্গাপূৰ, প্ৰতাপগড়ঃ ৯টা সম্পূৰ্ণ তহচিল, ১টা সম্পূৰ্ণ খণ্ড আৰু উদয়পুৰ, ৰাজছামণ্ড, চিত্তোৰগড়, পালি আৰু ৰাজস্থানৰ চিৰোহী জিলাৰ ৪৬খন সম্পূৰ্ণ গাঁও পঞ্চায়ত এলেকা অন্তৰ্ভূক্ত আছে। এই অনুসূচিত এলেকাসমূহ সম্প্ৰসাৰণৰ সন্দৰ্ভত কৰিবলগীয়া ঘোষণাৰ বাবদ কোনো ধৰণৰ অতিৰিক্ত পুঁজি ব্যয় নহয়। উল্লেখ্য যে ১৯৫০ চনত প্ৰথম সূচীভূক্ত এলেকাৰ সন্দৰ্ভত জাননী জাৰি কৰা হৈছিল। ১৯৮১ চনত ৰাজস্থানৰ বাবে সূচীভূক্ত এলেকাৰ সাংবিধানিক আদেশ জাৰি কৰা হয়। নতুন জিলা গঠন আৰু ২০১১ চনৰ লোকপ্ৰিয়লৰ ভিত্তিত অনুসূচিত জনজাতি লোকৰ জনসাংখ্যিক পৰিৱৰ্তনৰ পৰিপ্ৰেক্ষিতত ৰাজস্থান চৰকাৰে ৰাজ্যখনৰ অনুসূচিত জনজাতি অধ্যূষিত এলেকা সম্প্ৰসাৰণৰ বাবে অনুৰোধ জনাইছিল।
প্ৰতিষ্ঠা দিৱস উপলক্ষে তেলেংগানাৰ জনসাধাৰণক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰতিষ্ঠা দিৱস উপলক্ষে তেলেংগানাৰ জনতাক শুভেচ্ছা জনাইছে৷ এক টুইটযোগে প্ৰধানমন্ত্ৰীয়ে কয়, “ৰাজ্যখনৰ প্ৰতিষ্ঠা দিৱসত তেলেংগানাৰ ভাই-ভনীসকলক শুভেচ্ছা জনাইছো৷ তেলেংগানাৰ লোকসকল কঠোৰ পৰিশ্ৰম আৰু ৰাষ্ট্ৰীয় প্ৰগতিৰ প্ৰতি অতুলনীয় সমৰ্পণৰ সমাৰ্থক। ৰাজ্যখনৰ সংস্কৃতি বিশ্ববিখ্যাত। তেলেংগানাবাসীৰ মংগলৰ বাবে মই প্ৰাৰ্থনা জনাইছো৷”
জয়ন্তী উপলক্ষে মহাৰাণা প্ৰতাপলৈ শ্ৰদ্ধাৰ্ঘ্য প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে জয়ন্তী উপলক্ষে মহাৰাণা প্ৰতাপলৈ শ্ৰদ্ধা নিবেদন কৰিছে। এটি টুইটত প্ৰধানমন্ত্ৰীগৰাকীয়ে কয়; "বীৰত্ব আৰু পৰাক্ৰমৰ প্ৰতীক মহাৰাণা প্ৰতাপক তেওঁৰ জয়ন্তী উপলক্ষে শ্ৰদ্ধা জনাইছো। তেওঁৰ সাহসিকতা আৰু সংগ্ৰামৰ গাথাই দেশবাসীক সদায়েই প্ৰেৰণা যোগাই থাকিব।"
তৰল, শিথিল আৰু বৈশ্বিক এলএনজি বজাৰ প্ৰতিষ্ঠাৰ লক্ষ্যৰে ভাৰত আৰু জাপানৰ মাজত প্ৰস্তাৱিত সহযোগিতামুলক চুক্তি স্বাক্ষৰত কেবিনেট অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত তৰল, শিথিল আৰু বৈশ্বিক পৰ্যায়ৰ এখনি তৰলীকৃত প্ৰাকৃতিক গেছৰ বজাৰ প্ৰতিষ্ঠাৰ লক্ষ্যৰে ভাৰত আৰু জাপানৰ মাজত প্ৰস্তাৱিত সহযোগিতামুলক চুক্তি স্বাক্ষৰত অনুমোদন জনোৱা হয়। এই সহযোগিতামুলক চুক্তিয়ে শক্তিখণ্ডত ভাৰত আৰু জাপানৰ মাজৰ দ্বিপাক্ষিক সম্পৰ্ক উন্নীত কৰিব। ই ভাৰত গেছ যোগানৰ বৈচিত্ৰতাত বৰঙণি যোগাব। এই সহযোগিতামুলক চুক্তিৰ দ্বাৰা আমাৰ শক্তি খণ্ডৰ নিৰাপত্তা শক্তিশালী কৰাৰ লগতে গ্ৰাহকসকলে অধিক প্ৰতিযোগিতামুলক দামত শক্তি লাভ কৰিব। এই চুক্তিখনে এলএনজি ঠিকা প্ৰদানত শিথিলতা, গন্তব্যস্থানৰ নিষেধাজ্ঞা বিলুপ্তি আৰু সকলোৰে সুবিধাজনক স্থানত এলএনজিৰ প্ৰকৃত চাহিদা আৰু যোগান প্ৰতিফলিত হোৱাকৈ স্থানীয় দৰ সূচক স্থাপন ইত্যাদি পৰিকাঠামোগত সহযোগিতা আগবঢ়াব। ,b>পটভূমিঃ
মধ্য প্ৰদেশৰ ৰেৱাত সংঘটিত পথ দুৰ্ঘটনাত নিহতসকলৰ প্ৰতি প্ৰধানমন্ত্ৰীৰ শোক প্ৰকা

মধ্য প্ৰদেশৰ ৰেৱাত সংঘটিত এক মৰ্মান্তিক পথ দুৰ্ঘটনাত নিহত হোৱা সকলৰ প্ৰতি শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে নিহতসকলৰ নিকটাত্মীয়লৈ ২ লাখ টকাকৈ আৰু দুৰ্ঘটনাটোত আহত হোৱাসকললৈ ৫০ হাজাৰ টকাকৈ এককালীন সাহায্য প্ৰদানৰ কথাও ঘোষণা কৰিছে। প্ৰধানমন্ত্ৰীয়ে কয় যে ৰাজ্যচৰকাৰৰ তদাৰকীত স্থানীয় প্ৰশাসনে দুৰ্ঘটনাটোত পতিতসকললৈ যথাসম্ভৱ সকলো সহায়-সহযোগিতা আগবঢ়াই আছে। এই সন্দৰ্ভত প্ৰকাশ কৰা প্ৰধানমন্ত্ৰীৰ কাৰ্যালয়ৰ এক টুইটত উল্লেখ; “মধ্য প্ৰদেশৰ ৰেৱাৰ ৰাষ্ট্ৰীয় ঘাইপথত সংঘটিত দুৰ্ঘটনাটো হৃদয়বিদাৰক আছিল। এই দুৰ্ঘটনাত যিসকলে আত্মীয়ক হেৰুৱাবলগীয়া হ’ল তেওঁলোকৰ প্ৰতি মোৰ সমবেদনা জ্ঞাপন কৰিছো। ইয়াৰ লগতে আহতসকলৰ আশু আৰোগ্য কামনা কৰিছো। ৰাজ্য চৰকাৰৰ তদাৰকীত স্থানীয় প্ৰশাসনে পীড়িতসকললৈ যথা সম্ভৱ সকলো সহায়-সহযোগিতা আগবঢ়াই আছে”। “প্ৰধানমন্ত্ৰীয়ে নিহতসকলৰ নিকটাত্মীয়লৈ ২ লাখ টকাকৈ আৰু দুৰ্ঘটনাটোত আহত হোৱা সকললৈ ৫০ হাজাৰ টকাকৈ এককালীন সাহায্য প্ৰদানৰ কথাও ঘোষণা কৰিছে”।
১ অক্টোবৰত ৫জি সেৱা শুভাৰম্ভ কৰিব প্ৰধানমন্ত্ৰীয়ে

এক নতুন প্ৰযুক্তিগত যুগৰ সূচনা কৰি প্ৰধানমন্ত্ৰী শ্ৰী নৰেন্দ্ৰ মোদীয়ে ১ অক্টোবৰৰ পুৱা ১০ বজাত নতুন দিল্লীৰ প্ৰগতি ময়দানত ৫জি সেৱা শুভাৰম্ভ কৰিব। ৫জি প্ৰযুক্তিয়ে মসৃণ কভাৰেজ, উচ্চ ডাটা হাৰ, কম বিলম্বতা আৰু অতি নিৰ্ভৰযোগ্য যোগাযোগৰ সূবিধা প্ৰদান কৰিব। ই শক্তিৰ কাৰ্যক্ষমতা, স্পেকট্ৰাম কাৰ্যক্ষমতা আৰু নেটৱৰ্কৰ কাৰ্যক্ষমতা বৃদ্ধি কৰিব। প্ৰধানমন্ত্ৰীয়ে ইণ্ডিয়া ম’বাইল কংগ্ৰেছৰ ষষ্ঠ সংস্কৰণো উদ্বোধন কৰিব। “নতুন ডিজিটেল বিশ্বব্ৰহ্মাণ্ড” শীৰ্ষক বিষয়বস্তুৰে ১ৰ পৰা ৪ অক্টোবৰলৈ আইএমচি ২০২২ অনুষ্ঠিত হ’ব। ই ডিজিটেল প্ৰযুক্তিৰ দ্ৰুত গ্ৰহণ আৰু প্ৰসাৰৰ পৰা উদ্ভৱ হোৱা অনন্য সুযোগসমূহৰ বিষয়ে আলোচনা আৰু প্ৰদৰ্শন কৰিবলৈ আগশাৰীৰ চিন্তাবিদ, উদ্যোগী, উদ্ভাৱক আৰু চৰকাৰী বিষয়াসকলক একত্ৰিত কৰিব।
‘সাংসদৰ স্থানীয় এলেকা উন্নয়ণ আঁচনি’(এমপিএলএডিএছ)ৰ পুনৰ ৰূপায়ণ আৰু বিস্তাৰিতকৰণৰ প্ৰস্তাৱলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত আজি অনুষ্ঠিত কেবিনেটৰ সভাই ‘সাংসদৰ স্থানীয় এলেকা উন্নয়ণ আঁচনি(এমপিএলএডিএছ)খন ২০২১-২২ বিত্তীয় বৰ্ষৰ অৱশিষ্ট কালছোৱাৰ লগতে ২০২৫-২৬বিত্তীয় বৰ্ষত সামৰণি পৰিবলগীয়া ‘পঞ্চদশ বিত্ত আয়োগ’ৰ অন্ত পৰ্যন্ত পুনৰ ৰূপায়ণ আৰু বিস্তাৰিতকৰণৰ প্ৰস্তাৱলৈ অনুমোদন জনাইছে। আঁচনিখনৰ সবিশেষ: ‘এমপিএলএডিএছ’-খন সম্পূৰ্ণ ৰূপে কেন্দ্ৰীয় চৰকাৰৰ বিত্তীয় পুঁজিৰে ৰূপায়িত আঁচনি। সাংসদসকলে আগবঢ়োৱা পৰামৰ্শৰ আধাৰত সাধাৰণতে নিজৰ সমষ্টিত খোৱা পানী, প্ৰথমিক শিক্ষা, জনস্বাস্থ্য, অনাময় আৰু পথঘাটৰ দৰে উন্নয়ণমূলক কাম-কাজসমূহ ৰূপায়িত কৰি দীৰ্ঘম্যাদী ৰাজহুৱা সম্পদ নিৰ্মাণত এই আঁচনিয়ে গুৰুত্ব প্ৰদান কৰে। প্ৰতিগৰাকী সাংসদে প্ৰতি বছৰে ‘এমপিএলএডিএছ’-ৰ বাবে ৫কোটি টকাকৈ লাভ কৰে। ‘এমপিএলএডিএছ’-ৰ বিধি-নিৰ্দেশনাৰ আধাৰত প্ৰকল্পৰ কাম সমাধা কৰাৰ বাবে প্ৰয়োজন সাপেক্ষে এই পুঁজিৰ ধন দুটা কিস্তিত অৰ্থাত্ ২.৫কোটিকৈ প্ৰতি কিস্তি মোকলাই দিয়া হয়। ক’ভিড-১৯য়ে সৃষ্টি কৰা বিষম পৰিস্থিতিৰ পৰিপ্ৰেক্ষিতত ২০২০চনৰ ৬এপ্ৰিলত অনুষ্ঠিত কেবিনেটৰ সভাই ২০২০-২১ আৰু ২০২১-২২বিত্তীয় বৰ্ষত এই আঁচনি ৰূপায়ণ নকৰাৰ সিদ্ধান্ত গ্ৰহণ কৰি এই ধন ৰাশি ক’ভিড-১৯ৰ প্ৰবন্ধনত ব্যৱহাৰৰ বাবে বিত্তীয় মন্ত্ৰালয়ক অৰ্পণ কৰিছিল। শেহতীয়া ভবে পৰিস্থিতি সলনি হ’বলৈ লোৱাত আৰু দেশৰ অৰ্থনীতিয়ে প্ৰগতিৰে পথেৰে অগ্ৰসৰ হ’বলৈ ধৰাৰ পৰিপ্ৰেক্ষিতত কেবিনেটে ২০২১-২২ বিত্তীয় বৰ্ষৰ অৱশিষ্ট কালছোৱাৰ লগতে ২০২৫-২৬বিত্তীয় বৰ্ষত সামৰণি পৰিবলগীয়া পঞ্চদশ বিত্ত আয়োগৰ অন্ত পৰ্যন্ত পুনৰ ৰূপায়ণ আৰু বিস্তাৰিতকৰণৰ প্ৰস্তাৱলৈ অনুমোদন জনাইছে।